stanford-oval/wikipedia huggingface dataset:
มานิต นพอมรบดี

| มานิต นพอมรบดีม> ว.ม., ป.ช. |
| --- | --- |


รัฐมนตรีช่วยว่าการกระทรวงสาธารณสุข
ดำรงตำแหน่ง 20 ธันวาคม พ.ศ. 2551 – 10 มกราคม พ.ศ. 2553
นายกรัฐมนตรี: อภิสิทธิ์ เวชชาชีวะ
ก่อนหน้า: วิชาญ มีนชัยนันท์
ถัดไป: พรรณสิริ กุลนาถศิริ
 
ข้อมูลส่วนบุคคล
เกิด: 29 มกราคม พ.ศ. 2498 (69 ปี) อำเภอบางแพ จังหวัดราชบุรี
พรรคการเมือง: มัชฌิมาธิปไตย (2550–2551) ภูมิใจไทย (2551–2556) เพื่อไทย (2556–2561) พลังประชารัฐ (2561–2566) รวมไทยสร้างชาติ (2566–ปัจจุบัน)
คู่สมรส: กอบกุล นพอมรบดี (เสียชีวิต)
บุตร: กุลวลี นพอมรบดี

มานิต นพอมรบดี กรรมการผู้ช่วยรัฐมนตรีในรัฐบาล พลเอก ประยุทธ์ จันทร์โอชา อดีต รัฐมนตรีช่วยว่าการกระทรวงสาธารณสุข ในรัฐบาลของนาย อภิสิทธิ์ เวชชาชีวะ สมาชิกสภาผู้แทนราษฎรจังหวัดราชบุรี เขต 1 พรรคภูมิใจไทย แต่ภูมิลำเนาเป็นคนอำเภอบางแพ จังหวัดราชบุรี เป็นสามีของนางกอบกุล นพอมรบดี อดีต ส.ส.ราชบุรี พรรคไทยรักไทย ที่ถูกคนร้ายยิงเสียชีวิตเมื่อวันที่ 27 พฤษภาคม พ.ศ. 2549
นายมานิต และนางกอบกุล มีบุตร-ธิดา 3 คน คือ
นางสาวกุลวลี นพอมรบดี จบปริญญาตรี จากประเทศออสเตรเลีย อดีตสมาชิกสภาจังหวัดราชบุรี และสมาชิกสภาผู้แทนราษฎรจังหวัดราชบุรี เขต 1 พรรคพลังประชารัฐ จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
นายชินโชติ นพอมรบดี (มานะ นพอมรบดี) อดีตเลขานุการประจำคณะกรรมาธิการการปกครอง  จบคณะวิศวกรรมศาสตร์ RMIT ประเทศออสเตรเลีย
นางสาวกรณิศ นพอมรบดี ศึกษาระดับไฮสคูล ประเทศออสเตรเลีย
นายมานิต เป็นเจ้าของธุรกิจรับเหมาก่อสร้างรายใหญ่ของจังหวัดราชบุรี และเซียนพระเครื่องที่มีชื่อเสียงหนึ่งในจังหวัดราชบุรี เป็นแกนนำพรรคภูมิใจไทย ปัจจุบันได้ย้ายมาสังกัดพรรคพลังประชารัฐ
การศึกษา

นายมานิต สำเร็จการศึกษาวิศวกรรมศาสตรบัณฑิต สาขาวิศวกรรมโยธา จากมหาวิทยาลัยเกษตรศาสตร์
การเมือง

นายมานิต นพอมรบดี เป็นแกนนำพรรคภูมิใจไทยคนหนึ่งที่ได้รับตำแหน่งรัฐมนตรีในรัฐบาลของนายอภิสิทธิ์ เวชชาชึวะ ในตำแหน่ง รัฐมนตรีช่วยว่าการกระทรวงสาธารณสุข  ซึ่งต่อมาได้มีการแต่งตั้งคณะกรรมการตรวจสอบความไม่โปร่งใสในการใช้งบประมาณโครงการไทยเข้มแข็ง ในกระทรวงสาธารณสุข ที่มี นายแพทย์บรรลุ ศิริพานิช เป็นประธาน และมีการสรุปผลการตรวจสอบว่า เกิดความไม่โปร่งใสในการบริหารงบประมาณตามโครงการดังกล่าว เป็นสาเหตุให้นายวิทยา แก้วภารดัย รัฐมนตรีว่าการกระทรวงสาธารณสุข ประกาศลาออกเพื่อแสดงความรับผิดชอบ ทำให้กระแสจากฝ่ายต่างๆ รวมถึงนายกรัฐมนตรีต้องการให้นายมานิต ลาออกด้วยเช่นกัน
เมื่อวันที่ 10 มกราคม พ.ศ. 2553 นายมานิต นพอมรบดี แถลงข่าวลาออกจากตำแหน่งรัฐมนตรีช่วยว่าการกระทรวงสาธารณสุข และแสดงความบริสุทธิ์ใจว่าไม่ได้มีการทุจริตตามที่ถูกกล่าวหา
ในปี พ.ศ. 2561 เขาได้สมัครเข้าเป็นสมาชิกพรรคพลังประชารัฐ ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 69 แต่ไม่ได้รับเลือกตั้ง
ในวันที่ 9 สิงหาคม พ.ศ. 2565 เขาได้รับแต่งตั้งเป็นกรรมการผู้ช่วยรัฐมนตรี
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
นายมานิตในขณะที่เป็นรัฐมนตรีช่วยว่าการกระทรวงสาธารณสุข
เทศบาลเมืองแสนสุข

| เทศบาลเมืองแสนสุข |
| --- | --- |
เทศบาลเมือง
หาดบางแสน
   ตรา
สมญา: บางแสน
คำขวัญ: บางแสนแสนสุข สามมุขลือนาม  ข้าวหลามหนองมน ประชาชนสามัคคี ประเพณีวันไหล
ประเทศ:  ไทย
จังหวัด: ชลบุรี
อำเภอ: เมืองชลบุรี
การปกครอง
 • นายกเทศมนตรี: ณรงค์ชัย คุณปลื้ม
พื้นที่
 • ทั้งหมด: 20.268 ตร.กม. (7.826 ตร.ไมล์)
ประชากร (พ.ศ 2561)
 • ทั้งหมด: 46,352 คน
 • ความหนาแน่น: 2,268.95 คน/ตร.กม. (5,876.6 คน/ตร.ไมล์)
รหัส อปท.: 04200103
ที่อยู่ สำนักงาน: สำนักงานเทศบาลเมืองแสนสุข ตำบลแสนสุข อำเภอเมืองชลบุรี จังหวัดชลบุรี
เว็บไซต์: www.saensukcity.go.th
 ส่วนหนึ่งของสารานุกรมประเทศไทย
แสนสุข เป็นเทศบาลเมืองที่ตั้งอยู่ในอำเภอเมืองชลบุรี จังหวัดชลบุรี ครอบคลุมพื้นที่ 3 ตำบล คือ ตำบลแสนสุขทั้งตำบล บางส่วนของตำบลเหมือง และบางส่วนของตำบลห้วยกะปิ ห่างจากตัวเมืองชลบุรีประมาณ 13 กิโลเมตร อยู่ภายใต้การบริหารงานของประชาชนในท้องถิ่น โดยมีนายสมชาย คุณปลื้ม อดีตนายกเทศมนตรี นายสวัสดิ์ หอมปลื้ม และนายสมชาติ คุณปลื้ม ร่วมกำหนดนโยบายและบริหารงานต่าง ๆ ในรูปแบบเทศบาล ทำให้ท้องถิ่นได้รับการพัฒนาเจริญก้าวหน้าภายในระยะเวลา 13 ปี สถานที่ที่มีชื่อเสียงแห่งหนึ่งของประเทศไทย คือ ชายหาดบางแสน
ประวัติ

เทศบาลเมืองแสนสุขได้รับการยกฐานะจากสุขาภิบาลแสนสุข ขึ้นเป็นเทศบาลตำบลแสนสุข เมื่อวันที่ 26 พฤศจิกายน พ.ศ. 2531 ต่อมาด้วยศักยภาพของท้องถิ่น และ ผู้บริหารท้องถิ่น ในการบริหารจัดการอย่างเป็นระบบสร้างความเจริญก้าวหน้าได้อย่างรวดเร็ว และในปีพ.ศ. 2536 เทศบาลก็ได้รับการยกฐานะเป็นเมืองลักษณะพิเศษ (เมืองท่องเที่ยว) ทำให้เทศบาลได้รับงบประมาณสนับสนุนจากหน่วยราชการต่างๆ มากมาย เช่น การท่องเที่ยวแห่งประเทศไทย กระทรวงวิทยาศาสตร์และเทคโนโลยี องค์การบริหารส่วนจังหวัด กรมการปกครอง ฯลฯ ซึ่งเทศบาลได้นำมาใช้ในการพัฒนาอย่างต่อเนื่อง
เทศบาลเมืองแสนสุข ได้รับการประกาศเป็นเขตพื้นที่จัดการน้ำเสีย ตามมติคณะรัฐมนตรี โดยการดำเนินการขององค์การจัดการน้ำเสีย เมื่อวันที่ 5 เมษายน พ.ศ. 2542 และเทศบาลได้รับการเปลี่ยนแปลงจนขึ้นเป็นเทศบาลเมืองแสนสุข เมื่อวันที่ 27 ตุลาคม พ.ศ. 2544
ภูมิศาสตร์

ภูมิประเทศเป็นพื้นที่ที่ระดับน้ำทะเลปานกลาง เฉลี่ย 3 เมตร ภูมิอากาศจัดอยู่ในประเภทมรสุมเมืองร้อนหรือแบบทุ่งหญ้าเมืองร้อน ด้านตะวันออกเป็นที่ราบเชิงเขาลาดแนวชายฝั่งทะเล จึงเป็นหาดทรายยาวประมาณ 5 กิโลเมตร ความสูงของพื้นที่วัดจากน้ำทะเลประมาณ 3 เมตร
เมืองแสนสุขตั้งอยู่ทางตอนใต้ของอำเภอเมืองชลบุรีบริเวณริมฝั่งทะเลตะวันออกของอ่าวไทย มีพื้นที่ทั้งสิ้น 20.268 ตารางกิโลเมตร (12,668 ไร่) โดยมีอาณาเขตติดต่อดังนี้
ทิศเหนือ ติดต่อกับ ตำบลบ้านปึก ตำบลเสม็ด อำเภอเมืองชลบุรี จังหวัดชลบุรี
ทิศใต้ ติดต่อกับ ตำบลบางพระ อำเภอศรีราชา จังหวัดชลบุรี
ทิศตะวันออก ติดต่อกับ ตำบลห้วยกะปิ ตำบลเหมือง อำเภอเมืองชลบุรี จังหวัดชลบุรี
ทิศตะวันตก ติดต่อกับ อ่าวไทย
สัญลักษณ์

ตราเทศบาลเมืองแสนสุขเป็นตรารูปพวงมาลัยขนาดเส้นผ่าศูนย์กลาง 5 เซนติเมตร ตรงกลางมีรูปทรง กลมประกอบด้วยเรือใบหาปลาสมัยดั่งเดิมกำลังแล่นในทะเล โดยมีรูปเขาสามมุขและภาพนกประกอบด้านหลัง ด้านบนของรูปมีข้อความ เทศบาลเมืองแสนสุข ด้านล่างมีข้อความ จังหวัดชลบุรี การที่กำหนดรูปลักษณะดวงตราประจำเทศบาลเมืองแสนสุขเช่นนี้เนื่องจากเขาสามมุขเป็นภูเขาที่มีชื่อเสียงในพื้นที่ได้รับการนับถือต่อเนื่องมาเป็นเวลาช้านานจากประชาชนในท้องถิ่นและประชาชนทั่วไป ส่วนพวงมาลัยเรือและรูปเรือใบแสดงลักษณะเด่นของเมืองทะเลซึ่งในอดีต ประชาชนมีอาชีพด้านการประมงเป็นหลักตราบจนในปัจจุบันนอกจากนี้ชายทะเลแสนสุขหรือหาดบางแสนยังได้รับความนิยมจากนักท่องเที่ยวเพื่อมาพักผ่อนตากอากาศจนกระทั่งมีชื่อเสียงไปทั่วประเทศ
คำขวัญเมืองแสนสุข: บางแสนแสนสุข สามมุขลือนาม ข้าวหลามหนองมน ประชาชนสามัคคี ประเพณีวันไหล
ประชากร

เมืองแสนสุขมีประชากร ณ วันที่ 30 กันยายน พ.ศ. 2559 ทั้งสิ้น 46,217 คน จำนวนบ้าน 36,158 หลัง 11,230 ครอบครัว ประชากรส่วนใหญ่ประกอบอาชีพค้าขาย เศรษฐกิจส่วนใหญ่ขึ้นอยู่กับการพาณิชยกรรม กิจกรรมการค้าตั้งอยู่หนาแน่นบริเวณตลาดหนองมนและชายหาดบางแสนซึ่งเป็นผลมาจากการท่องเที่ยว นอกจากนี้ยังมีอาชีพประมง ทำสวนมะพร้าว ฟาร์มกุ้ง แปรรูปผลิตผลทางทะเล และรับจ้างรวมถึงกิจการ ที่เกี่ยวเนื่องกับการบริการด้านการท่องเที่ยว มีผู้นับถือศาสนาพุทธร้อยละ 90 ของจำนวนประชากรทั้งหมด วัดในเขตเทศบาลมี 6 วัด และผู้นับถือศาสนาคริสต์ร้อยละ 10 ของจำนวนประชากรทั้งหมด มีโบสถ์ 2 แห่ง
ประชากร > ชุมชน

ชุมชนในเขตเทศบาลเมืองแสนสุขมีชุมชนอยู่ในเขตจำนวน 10 แห่ง คือ ชุมชนหมู่บ้านโชคดี ชุมชนบ้านเหมือง ชุมชนบ้านแหลมแท่น ชุมชนท้ายตลาด ชุมชนหาดวอนนภา ชุมชนเขาสามมุข ชุมชนร่วมใจพัฒนา ชุมชนมุขแสนเจริญ ชุมชนตาลล้อม และชุมชนมณีแก้ว
ประชากร > การศึกษา

เทศบาลเมืองแสนสุขจัดเป็นแหล่งศูนย์กลางการศึกษาที่สำคัญแห่งหนึ่งของภาคตะวันออก ประกอบด้วยสถานศึกษาที่เป็นของรัฐและเอกชน ในระดับต่างๆ ดังนี้
ศูนย์พัฒนาเด็กเล็ก จำนวน 3 แห่ง
โรงเรียนระดับก่อนประถมศึกษา จำนวน 7 โรงเรียน
โรงเรียนระดับประถมศึกษา จำนวน 8 โรงเรียน
โรงเรียนระดับมัธยมศึกษา จำนวน 6 โรงเรียน
มหาวิทยาลัย 1 แห่ง คือ มหาวิทยาลัยบูรพา
ประชากร > สาธารณสุข

ในเขตเทศบาลเมืองแสนสุขมีหน่วยงานบริการด้านสาธารณสุขประกอบด้วย โรงพยาบาลสังกัดมหาวิทยาลัยบูรพา ขนาด 160 เตียง สถานีอนามัยตำบล 2 แห่ง ศูนย์บริการสาธารณสุขของเทศบาล 1 แห่ง และคลินิกเอกชนอีก 17 แห่ง
การขนส่ง

ถนนสายประธาน ได้แก่ ถนนบางแสนสาย 1 ซึ่งเป็นถนนเลียบชายหาด ขนาด 4 ช่องทาง
ถนนสายหลัก ได้แก่ ทางหลวงจังหวัดหมายเลข 3134, 3137 และถนนบางแสนสาย 2 ขนาด 4 ช่องทาง
ถนนสายรอง ได้แก่ ถนนตัดสายใหม่ สาย ค เป็นถนนขนาด 2 ช่องทาง โดยเป็นถนนที่สร้างรองรับการจราจรจากถนนสายประธานและถนนสายหลักของเทศบาล
ถนนสายย่อย ได้แก่ ถนนที่เชื่อมต่อระหว่างถนนสายประธาน (บางแสนสาย 1) กับถนนสายหลัก (บางแสนสาย 2) และถนนตัดใหม่เชื่อมต่อกับถนนบางแสนสาย 1 อ้อมแหลมแท่นไปบรรจบกับถนนบางแสนสาย 2 และถนนรอบเขาสามมุข เป็นถนนที่เชื่อมต่อแหล่งท่องเที่ยวบริเวณชายหาดบางแสนเข้าด้วยกันเป็นโครงข่าย
นอกเหนือจากโดรงข่ายถนนดังกล่าว ยังมีเส้นทางที่สามารถใช้ติดต่อกันในพื้นที่ได้ คือ ถนนคอนกรีตเสริมเหล็ก (ค.ส.ล.) 101 สาย ถนนลาดยาง 10 สาย และถนนลูกรัง 23 สาย
สถานที่ที่น่าสนใจ > หาดบางแสน

หาดบางแสน ชายหาดที่มีชื่อเสียงมาช้านานของจังหวัดชลบุรี อยู่ห่างจากตัวเมืองชลบุรีเพียง 10 กิโลเมตร แยกขวาจาก ถนนสุขุมวิทตรงหลักกิโลเมตรที่ 104 เข้าไป 3 กิโลเมตร เป็นทางลาดยางตลอด ในบริเวณหาดมีเครี่องดื่ม และอาหารทะเลประเภทของกินเล่นหาบมาขาย เช่น ปลาหมึก หอยแมลงภู่ ห่อหมก ฯลฯ มีเก้าอี้ผ้าใบ ลูกยาง ว่ายน้ำให้เช่า มีห้องอาบน้ำจืดไว้บริการ ร้านอาหารหลายแห่งเรียงรายอยู่ริมหาด หาดบางแสนเหมาะสำหรับนักท่องเที่ยวที่มีเวลาน้อยที่ต้องการพาครอบครัวไปพักผ่อนเพียงวันเดียว
สถานที่ที่น่าสนใจ > แหลมแท่น

อยู่บริเวณหาดบางแสนเลยมาทางเขาสามมุข เป็นสถานที่สวยงามที่รู้จักในหมู่นักท่องเที่ยวมานาน เป็นแหลมที่ยื่นออกไปไม่มากนัก ในช่วงเย็นๆ จะมีนักท่องเที่ยวจากที่ต่างๆทั้งในจังหวัดและต่างจังหวัดมาพักผ่อนกันมากมาย มีร้านขายอาหาร เช่น ส้มตำ อาหารทะเล เครื่องดื่มชนิดต่างๆ เป็นจุดชมวิวที่สามารถมองไปที่เขาสามมุขได้ ส่วนทางด้านหาดบางแสนก็จะสามารถมองเห็นแนวหาดบางแสนเป็นแนวยาวสุดตา
สถานที่ที่น่าสนใจ > ตลาดหนองมน

อยู่ริมถนนสุขุมวิท ห่างจากทางแยกเข้าหาดบางแสนประมาณ 1 กิโลเมตร เป็นแหล่งรวมของกินของฝากจากจังหวัดชลบุรี ทั้งผลิตภัณฑ์อาหารทะเลสดและแปรรูป เช่น ปลาเค็ม ปลาแห้ง กุ้งแห้ง ปลาหมึกแห้ง กะปิ น้ำปลา อาหารท้องถิ่น เช่น ห่อหมก ทอดมัน แจงลอน และขนมหวาน เช่น ข้าวหลาม ขนมจาก ขนมไทยอื่น ๆ
สถานที่ที่น่าสนใจ > เขาสามมุข

สัญลักษณ์ในดวงตราประจำจังหวัดชลบุรี เป็นเนินเขาเตี้ยๆ อยู่กึ่งกลางระหว่างบ้านอ่างศิลากับหาดบางแสน เชิงเขาเป็นที่ตั้งศาลเจ้าแม่เขาสามมุขซึ่งเป็นที่เคารพสักการะของคนทั่วไป บริเวณเขาสามมุขมีลิงป่าอาศัยอยู่เป็นจำนวนมาก หากขับรถไปขึ้นไปบนเขาจะมองเห็นวิวทิวทัศน์ของทะเลบางแสนได้สวยงาม
สถานที่ที่น่าสนใจ > สถาบันวิทยาศาสตร์ทางทะเล

อยู่ด้านหน้ามหาวิทยาลัยบูรพา ก่อนถึงชายหาดบางแสน มีเนื้อที่ 30 ไร่ ภายในแบ่งออกเป็น 3 ส่วน ได้แก่ พิพิธภัณฑ์วิทยาศาสตร์ทางทะเล สถานเลี้ยงสัตว์น้ำเค็ม ซึ่งมีสัตว์ทะเลนานาชนิดจัดแสดงไว้ และห้องปฏิบัติการวิจัยวิทยาศาสตร์ทางทะเล
ขรรค์ชัย บุนปาน

| ขรรค์ชัย บุนปาน |
| --- | --- |
เกิด: 20 เมษายน พ.ศ. 2487 (80 ปี) อำเภอบ้านโป่ง จังหวัดราชบุรี
อาชีพ: นักเขียน
สัญชาติ:  ไทย
ช่วงปีที่ทำงาน: พ.ศ. 2521 - ปัจจุบัน
ขรรค์ชัย บุนปาน (ชื่อเล่น: ช้าง) หนึ่งในผู้ก่อตั้งหนังสือพิมพ์มติชนรายวัน, ประธานกรรมการ บริษัท มติชน จำกัด (มหาชน), นักหนังสือพิมพ์, คอลัมนิสต์, นักเขียนรางวัลศรีบูรพา ประจำปี พ.ศ. 2548
ประวัติ

นายขรรค์ชัย เกิดเมื่อวันพฤหัสบดีที่ 20 เมษายน พ.ศ. 2487 (80 ปี) ที่จังหวัดราชบุรี จบชั้นมัธยมศึกษา ที่โรงเรียนวัดนวลนรดิศ และอุดมศึกษา ที่คณะโบราณคดี มหาวิทยาลัยศิลปากร เคยเป็นพนักงานบริษัท เนชั่นมัลติมีเดียกรุ๊ป  มีงานเขียนตั้งแต่สมัยยังเรียนหนังสือ ทั้งบทกวีและเรื่องสั้น ลงในนิตยสารหลายฉบับ เช่น สยามรัฐสัปดาหวิจารณ์, ชาวกรุง, ช่อฟ้า, เฟื่องนคร, สามยอด, หนุ่มเหน้าสาวสวย เป็นต้น
หลังจากเรียนจบ เข้าทำงานเป็นครูสอนภาษไทยที่โรงเรียนมาแตร์เดอีวิทยาลัย ต่อมาทำงานเป็นผู้จัดการฝ่ายประชาสัมพันธ์ ห้างเซ็นทรัล และเป็นนักข่าว ที่หนังสือพิมพ์สยามรัฐ ครั้งหนึ่ง ความคมคายของขรรค์ชัย ถูกใจ ม.ร.ว.คึกฤทธิ์ ปราโมช เป็นนักหนา เมื่อท่านถามว่า วิธีคุมกำเนิดที่ดีที่สุดคืออะไร ขรรค์ชัยตอบกลับไปว่า คุมกำหนัด นอกจากนี้ เป็นผู้กล่าวคำคม โลกมีไว้เหยียบ ไม่ได้มีไว้แบก
เมื่อปี พ.ศ. 2548 ขรรค์ชัยได้รับรางวัลเกียรติคุณพิเศษ 100 ปี ศรีบูรพา สาขานักหนังสือพิมพ์ เนื่องในการจัดงาน 100 ปี ศรีบูรพา (กุหลาบ สายประดิษฐ์) ซึ่งมีเกียรติยศเทียบเท่ารางวัลศรีบูรพา มีบุตรสาวคือ น.ส.ปานบัว บุนปาน บรรณาธิการสำนักพิมพ์มติชน
ในวันที่ 23 มิถุนายน พ.ศ. 2558 ศาลทหารออกหมายจับเขาข้อหาขัดคำสั่งคณะรักษาความสงบแห่งชาติ มีการถอนหมายจับในวันเดียวกัน
แหล่งข้อมูลอื่น

ประวัติ ขรรค์ชัย บุนปาน[ลิงก์เสีย]
| ด ค กผู้ได้รับรางวัลศรีบูรพา |
| --- | --- |
ศักดิชัย บำรุงพงศ์ · อำพัน ไชยวรศิลป์ · นิลวรรณ ปิ่นทอง · อาจินต์ ปัญจพรรค์ · สุจิตต์ วงษ์เทศ · สุลักษณ์ ศิวรักษ์ · กรุณา กุศลาสัย · เนาวรัตน์ พงษ์ไพบูลย์ · สุชาติ สวัสดิ์ศรี · วิทยากร เชียงกูล · สุภัทร สวัสดิรักษ์ · สมชัย กตัญญุตานนท์ · เสถียร จันทิมาธร · นิธิ เอียวศรีวงศ์ · ธีรยุทธ บุญมี · เสกสรรค์ ประเสริฐกุล · สมบูรณ์ วรพงษ์ · สุวัฒน์ วรดิลก · ขรรค์ชัย บุนปาน · เสน่ห์ จามริก · สุรชัย จันทิมาธร · วัฒน์ วรรลยางกูร  · สุทธิชัย หยุ่น  · ชาญวิทย์ เกษตรศิริ · พระไพศาล วิสาโล · วันชัย ตันติวิทยาพิทักษ์· วุฒิสิทธิ์ สืบสุวรรณ  · ชัยวัฒน์ สถาอานันท์  · เชิด ทรงศรี
| ด ค กเครือมติชน |
| --- | --- |
หนังสือพิมพ์: รวมประชาชาติรายวัน · เข็มทิศธุรกิจ · มติชนรายวัน · ข่าวสด · ประชาชาติธุรกิจ
นิตยสาร: เข็มทิศ · มติชนสุดสัปดาห์ · ศิลปวัฒนธรรม · เส้นทางเศรษฐี · มติชนบท เทคโนโลยีชาวบ้าน
บริษัท: งานดี · สำนักพิมพ์มติชน · โรงพิมพ์พิฆเนศ
บุคคลสำคัญ: ขรรค์ชัย บุนปาน · พงษ์ศักดิ์ พยัฆวิเชียร · สุจิตต์ วงษ์เทศ · เสถียร จันทิมาธร เรืองชัย ทรัพย์นิรันดร์ · สมหมาย ปาริจฉัตต์ · วาณิช จรุงกิจอนันต์ · ฐากูร บุนปาน · ทวี มีเงิน · บุญเลิศ คชายุทธเดช
หมวดหมู่:เครือมติชน
พิซซากะบาบ

| --- | --- |
พิซซากะบาบขนาดครอบครัวจากร้านอาหาร La Bella ที่ Hillerstorp
ประเภท: พิซซา
มื้อ: จานหลัก
แหล่งกำเนิด: สวีเดน
ผู้สร้างสรรค์: ไม่ทราบ
คิดค้น: คริสต์ทศวรรษ 1980
อุณหภูมิเสิร์ฟ: ร้อน
  สื่อ: พิซซากะบาบ
พิซซากะบาบ (สวีเดน: kebabpizza) เป็นพิซซาแบบสวีเดนที่โรยด้วยเนื้อกะบาบและส่วนผสมอื่น ๆ เครื่องโรยหน้ามักแตกต่างกันไปในแต่ละร้านอาหาร พิซซากะบาบเป็นอาหารที่ผสมระหว่างอาหารอิตาลีกับตะวันออกกลาง ผลิตโดยผู้อพยพจากตะวันออกกลางในคริสต์ทศวรรษ 1980 นับตั้งแต่นั้นมา พิซซากะบาบได้รับความนิยมมากขึ้นเรื่อย ๆ และปัจจุบันกลายเป็นหนึ่งในพิซซาที่ได้รับความนิยมมากที่สุดในสวีเดน และเป็นหนึ่งในรายการอาหารจานด่วนที่ได้รับความนิยมมากที่สุดโดยภาพรวมอีกด้วย เนื่องจากความนิยมของอาหารจานนี้จึงทำให้กลายเป็นอาหารที่มีความโดดเด่นทางวัฒนธรรมในสวีเดนและทั่วสแกนดิเนเวีย บางครั้งถูกกล่าวถึงในวัฒนธรรมร่วมสมัยและการเมือง
ต้นกำเนิดและประวัติ

พิซซากะบาบได้รับการคิดค้นในประเทศสวีเดน และผสมระหว่างอาหารอิตาลีกับอาหารตะวันออกกลาง ร้านพิซซาแห่งแรกในสวีเดนเปิดตัวที่เว็สเตอรวส ใน ค.ศ. 1947 หลังแรงงานต่างด้าวจากอิตาลีเข้ามายังตัวเมือง 300 คน จากนั้นมีร้านพิซซาเปิดบริการมากขึ้นในคริสต์ทศวรรษ 1960 และพิซซาจึงกลายเป็นอาหารจานด่วนที่พบได้ทั่วไปในประเทศสวีเดน หลังคลื่นผู้อพยพชาวอิตาลีลูกแรกเข้ามายังสวีเดน มีชาวอิตาลีเพียงไม่กี่คนที่ย้ายมายังประเทศพร้อมกับความทะเยอทะยานที่จะทำพิซซา ปัจจุบันร้านพิซซาในสวีเดนส่วนใหญ่บริหารโดยผู้อพยพจากตะวันออกกลางและบอลข่านที่ไม่สามารถหางานในสาขาที่ตนได้รับการศึกษาในประเทศบ้านเกิดได้ จึงหันมาทำพิซซาเป็นธุรกิจแรก ในคริสต์ทศวรรษ 1980 ร้านอาหารกะบาบและฟาลาเฟลเริ่มผุดขึ้นทั่วสวีเดน และในเมืองเล็ก ๆ หลายแห่ง ร้านอาหารมักเสิร์ฟทั้งพิซซาและกะบาบ พิซซากะบาบถือกำเนิดขึ้นในช่วงเวลานั้น แม้ว่าไม่มีใครทราบผู้สร้างต้นแบบและเวลาที่แน่นอนก็ตาม
Schysst käk บริษัทอาหารสวีเดนรายงานว่า พิซซากะบาบสืบต้นกำเนิดได้ถึง ค.ศ. 1982 ไม่มีร้านพิซซาใดในสวีเดนอ้างสิทธิ์ว่าเป็นจุดกำเนิดพิซซากะบาบ ต่างจากอาหารที่มีอิทธิพลอื่น ๆ หลายจาน บันทึกแรกสุดเกี่ยวกับพิซซากะบาบเท่าที่ปรากฏในชุดสะสมรายการของพิพิธภัณฑสถานแห่งชาติสวีเดนมีอายุถึง ค.ศ. 1986 และมาจากร้าน Pizza Dali ที่ Höglandstorget [sv] ในพื้นที่ Bromma Pizza Dali เรียกพิซซานี้ว่า "ชิชเคบัพ-พิซซา" และรวมมะเขือเทศ ชีส หัวหอม พริกหยวก และเนื้อสันใน บันทึกสูตรรองลงมามีอายุถึง ค.ศ. 1988 ที่ Pizzeria Amigo ในเมือง Eksjö โดยพิซซานี้โรยด้วยชีส มะเขือเทศ เนื้อกะบาบ หัวหอม เห็ดแชมพีนยอง friggitelli และซอสเบอาร์แนซ
ดูเพิ่ม

รายการรูปแบบพิซซาตามประเทศ
พิซซากรีก
เครื่องโรยหน้าพิซซา
อาหารจากเส้น

บะหมี่
ก๋วยเตี๋ยว
อาหารจากเส้น เป็นประเภทของอาหารที่ได้รับความนิยมในหลายประเทศ เช่นใน เอเชียตะวันออก และ อุษาคเนย์ รวมไปถึงบางส่วนของยุโรป โดยมีความหลากหลายต่างไปตามแต่ละประเทศ ทั้งด้านวัตถุดิบที่ใช้, ขนาดและรูปร่างของเส้น และ วิธีการประกอบอาหาร เป็นต้น
อาหารจากเส้นที่พบได้ทั่วไปที่สุดในประเทศไทยคือ ก๋วยเตี๋ยว ซึ่งเป็นอาหารประเภทเส้นที่ทำจากแป้งข้าวเจ้า และมีสีขาว แต่หลายคนใช้คำว่าก๋วยเตี๋ยวในการเรียกรวมอาหารจากเส้นทั้งหมดไปด้วยแม้จะทำจากวัตถุดิบอื่นก็ตาม อย่างไรก็ตาม นอกจากก๋วยเตี๋ยวแล้วยังมีอาหารจากเส้นซึ่งทำโดยวัตถุดิบอื่น ๆ อีกหลายชนิด เช่น ราเม็ง หรือ อูดง ซึ่งทำจากแป้งสาลี, พาสตา ซึ่งทำจากแป้งข้าวสาลีดูรัม และ โซบะ ซึ่งทำจากแป้งบักวีต เป็นต้น
อาหารจากเส้นแบ่งตามวัตถุดิบทำเส้น

อาหารประเภทเส้นสามารถทำขึ้นได้จากวัตถุดิบต่างกันออกไปหลากหลาย แม้ว่าจะมีข้อยกเว้นอยู่บ้าง แต่โดยทั่วไปแล้วอาจแบ่งตามวัตถุดิบได้ดังนี้
| ชื่อเรียก | วัตถุดิบ | วัตถุดิบ |
| --- | --- | --- |
| ราเม็ง | แป้งสาลี | น้ำอัลคาไล |
| ยากิโซบะ | แป้งสาลี | น้ำอัลคาไล |
| จัมปง | แป้งสาลี | น้ำอัลคาไล |
| โซเม็ง | แป้งสาลี | เกลือ |
| ฮิยามุงิ | แป้งสาลี | เกลือ |
| อูดง | แป้งสาลี | เกลือ |
| คิชิเม็ง | แป้งสาลี | เกลือ |
| โฮโต | แป้งสาลี |  |
| พาสตา | แป้งข้าวสาลีดูรัม | เกลือ |
| โซบะ | แป้งบักวีต | (อาจผสมแป้งสาลี) |
| วุ้นเส้น | แป้งถั่วเขียว |  |
| ก๋วยเตี๋ยว | แป้งข้าวเจ้า |  |
| ชิราตากิ | คนเนียกุ |  |
| โทโกโรเต็ง | สาหร่ายสีแดง |  |
| เกียวดง | เนื้อปลาบด |  |
โซเม็ง, อูดง, ฮิยามุงิ และ คิชิเม็ง มีวัตถุดิบเหมือนกันคือแป้งสาลีผสมเกลือ แต่ต่างกันที่ขนาด กำหนดโดยมาตรฐานกสิกรรมญี่ปุ่น (日本農林規格, JAS) ดังนี้
| ชื่อเรียก | ขนาด (มม> ) |
| --- | --- |
โซเม็ง: ไม่เกิน 1.3
ฮิยามุงิ: 1.3 - 1.7
อูดง: 1.7 ขึ้นไป
คิชิเม็ง: กว้าง 4.5 หนา 2.0
อย่างไรก็ตามตัวเลขนี้เป็นแค่ค่าโดยประมาณและอาจมีข้อยกเว้นได้
อาหารจากเส้นของชาติต่าง ๆ

อาหารประเภทเส้นนอกจากก๋วยเตี๋ยวในอาหารไทยแล้ว ยังพบในอาหารของชาติอื่นอีก ดังนี้
จีน ส่วนใหญ่เป็นบะหมี่น้ำ, บะหมี่แห้ง มีหลายรูปแบบและหลายรสชาติตามภาคต่าง ๆ ของประเทศ
ญี่ปุ่น อาหารประเภทเส้นของญี่ปุ่นมีหลายแบบ ได้แก่ โซบะ ลักษณะของเส้นใหญ่กว่าเส้นบะหมี่ธรรมดา ทำจากบักวีตผสมแป้งสาลี, ราเม็ง ทำจากแป้งสาลีผสมไข่ นิยมทำเป็นก๋วยเตี๋ยวน้ำ มีหลายแบบตามเครื่องที่ราดบนหน้า, อุด้ง ทำจากแป้งสาลีผสมเกลือและน้ำ ไม่ใส่ไข่
เกาหลี มีเส้นที่เป็นเอกลักษณ์ของตนเอง เช่น เส้นแนงเมียน ทำจากบักวีตผสมแป้งมันฝรั่ง ดาวเมียน ทำจากแป้งมันเทศ เป็นต้น
เวียดนาม เรียกเส้นก๋วยเตี๋ยวที่ทำจากแป้งข้าวเจ้าว่า เฝอ ส่วนเส้นที่ทำจากแป้งข้าวเจ้าหมักเคลือบด้วยแป้งมันสำปะหลังเรียก จ๋าว คนไทยเรียกจ๋าวว่าก๋วยจั๊บญวน
ลาว พบทางชายแดนที่ติดกับจีน ซึ่งชาวไทลื้อและชนกลุ่มน้อยอื่น ๆ มีข้าวซอยแบบเดียวกับชาวไทใหญ่และชาวไทลื้อในจีน
พม่า มีอาหารเส้นที่คล้ายข้าวซอยของทางภาคเหนือของไทย เรียกเข้าโซย ได้รับอิทธิพลจากชาวไทใหญ่
ชาวมลายูในสิงคโปร์ อินโดนีเซีย มาเลเซีย มีอาหารเส้นเรียกละก์ซา ซึ่งได้รับอิทธิพลมาจาก lakhsha ในภาษาเปอร์เซีย ละก์ซาในแต่ละถิ่นจะต่างกันไป เช่น ละก์ซาในรัฐกลันตันคล้ายขนมจีนน้ำยาของไทย ส่วนละก์ซาปีนังใช้เส้นหมี่ขาว ละก์ซาเลอมักใช้เส้นที่คล้ายจ๋าวของเวียดนาม เป็นต้น
ฟิลิปปินส์ เรียกอาหารเส้นว่าปันสิด ซึ่งได้รับอิทธิพลจากคนจีนที่เข้ามาค้าขายในฟิลิปปินส์ คำว่าปันสิด มาจาก pan it sit ในภาษาจีนฮกเกี้ยน
อิตาลี อาหารเส้นที่มีชื่อเสียงคือพาสตา อาจจะมาจากขนมปังสมัยกรีก-โรมันหรือจาก lakhsha ของชาวอาหรับ พาสตาของอิตาลีมีหลายแบบ แบบหนึ่งที่เป็นที่รู้จักทั่วไปคือ มะกะโรนี
พรไพร เพชรดำเนิน

| พรไพร เพชรดำเนิน |
| --- | --- |
พรไพร เพชรดำเนิน
ข้อมูลพื้นฐาน
ชื่อเกิด: วันชัย เจริญชนม์
เกิด: 28 กุมภาพันธ์  พ.ศ. 2491
ที่เกิด: ตำบลขุนพิทักษ์ อำเภอดำเนินสะดวก จังหวัดราชบุรี
เสียชีวิต: 6 เมษายน พ.ศ. 2558 (67 ปี)
แนวเพลง: ลูกทุ่ง
อาชีพ: นักร้อง
ช่วงปี: พ.ศ. 2510 - 2558 (48 ปี)
พรไพร เพชรดำเนิน (28 กุมภาพันธ์ 2491 - 6 เมษายน 2558) เป็นนักร้องลูกทุ่งที่ร้องเพลงในแนวเสียงของสุรพล สมบัติเจริญ ราชาเพลงลูกทุ่งของเมืองไทย และได้รับการยกย่องว่ามีเสียงที่เหมือนกับเสียงของสุรพล มากที่สุดคนหนึ่ง โดยมีผลงานเพลงที่โด่งดังมากที่สุดของเขาคือ น้ำลงนกร้อง หนึ่งในเพลงประกอบภาพยนตร์เรื่อง  "มนต์รักลูกทุ่ง"ของ"ครู รังสี ทัศนพยัคฆ์" เมื่อปี พ.ศ. 2513 ที่ขึ้นต้นว่า "นกกะปูดตาแดงน้ำแห้งก็ตาย"
ประวัติ

พรไพร เพชรดำเนิน มีชื่อจริงว่า วันชัย เจริญชนม์ เกิดเมื่อ 28 กุมภาพันธ์ พ.ศ. 2491 ที่ ตำบลขุนพิทักษ์ อำเภอดำเนินสะดวก จังหวัดราชบุรี บิดาชื่อ ส้มปันนัง มารดาชื่อ นางทองเจือ มีพี่น้องทั้งหมด 6 คน เป็นคนที่ 3 ครอบครัวมีอาชีพทำสวนและค้าขายเล็ก ๆ น้อย ๆ เขาการศึกษาแค่จบชั้นประถมปีที่ 4 จากโรงเรียนวัดหลักหกรัตนาราม อ.ดำเนินสะดวก จ.ราชบุรี เพราะทางบ้านยากจน
วันชัยชื่นชอบการร้องเพลงมาตั้งแต่เด็ก โดยสมัยนั้นมีนักร้องคนโปรดคือ เบญจมินทร์ และ สุรพล สมบัติเจริญ เพื่อน ๆ เรียกเขาว่า สุรพลน้อย เพราะมีเสียงเหมือน สุรพล เขาชอบเข้าประกวดการร้องเพลงลูกทุ่ง และคว้ารางวัลชนะเลิศมาเกือบทุกที่ อีกทั้งยังร่วมเดินสายไปกับคณะรำวงต่าง ๆ โดยทำหน้าที่เป็นนักร้องเชียร์รำวง
ผลงานการแสดงภาพยนตร์

มนต์รักลูกทุ่ง (2513)
มนต์รักจากใจ (2514)
มนต์เพลงลูกทุ่ง เอฟ.เอ็ม. (2545)
เสียชีวิต

ต้นปี พ.ศ. 2551 พรไพร เพชรดำเนิน ล้มป่วยด้วยโรคหัวใจ อาการหนักสาหัสพอสมควร เข้ารักษาตัวที่โรงพยาบาลศิริราชเดือนกว่า หมอผ่าตัดทำบายพาสและใส่กล่องหัวใจเทียมไว้ให้เพื่อช่วยในการหายใจ พออาการเริ่มทุเลาหมอให้กลับไปพักรักษาตัวอยู่ที่บ้าน พออาการดีขึ้นเข้าก็ไม่ทอดทิ้งแฟนเพลง รับเชิญร้องเพลงตามงานต่าง ๆ ให้แฟนเพลงได้ชื่นกันตลอดมา เมื่อถึงวันที่แพทย์นัดเขาก็ไปพบแพทย์ที่โรงพยาบาลศิริราชตามที่ใบนัดทุกครั้ง
จนเมื่อวันที่ 12 กุมภาพันธ์ พ.ศ. 2558 เวลา 06.00 น. เขามีอาการหายใจไม่ค่อยออก และเป็นวันที่หมอนัดพอดี ลูกสาวจึงนำส่งโรงพยาบาลศิริราช พอไปถึงโรงพยาบาลเขามีอาการหัวใจล้มเหลว หมอต้องนำเข้าห้องฉุกเฉินและทำการปั๊มหัวใจจนอาการดีขึ้น และเขาต้องนอนพักรักษาตัวอยู่ที่โรงพยาบาลศิริราชตั้งแต่บัดนั้นเป็นต้นมา ในช่วง 2 อาทิตย์ที่ผ่านมาอาการเขาดีขึ้นมาก สภาพร่างกายแข็งแรงขึ้น จนคุณหมอตัดสินใจนัดแพทย์ผู้เชี่ยวชาญจากต่างประเทศเพื่อมาทำการผ่าตัดใส่หัวใจเทียมให้ในอาทิตย์หน้าแต่อยู่ ๆ เมื่อค่อนรุ่งของคืนวันที่ 6 เมษายน พ.ศ. 2558 เขาเกิดหัวใจล้มเหลวเฉียบพลัน แพทย์พยายามปั๊มหัวใจช่วยชีวิตอย่างเต็มที่ แต่ไม่อาจยื้อเอาไว้ได้ ในที่สุด พรไพร เพชรดำเนิน นักร้องขวัญใจของแฟนเพลง ก็เสียชีวิตทิ้งวงการเพลงไป เมื่อเวลา 04.00 น. ของคืนวันที่ 6 เมษายน พ.ศ. 2558 ด้วยโรคหัวใจล้มเหลวเฉียบพลัน สิริอายุได้ 68 ปี
เจ้าภาพนำศพไปตั้งบำเพ็ญกุศลที่วัดปากน้ำ ซอยจรัญสนิทวงศ์ 13 (ซอยพาณิชย์ธน) ตั้งแต่วันที่ 6 – 10 เมษายน พ.ศ. 2558 โดยกกำหนดรดน้ำศพในวันที่ 6 เมษายน เวลา 16.00 น. และจะทำการฌาปนกิจในวันที่ 11 เมษายน พ.ศ. 2558 เวลา 16.00 น.
เพลง มีแต่ใจให้เธอ เพลงแรกในชีวิตการเป็นนักร้องของ พรไพร เพชรดำเนิน
พรไพร เพชรดำเนิน สมัยวัยหนุ่ม
แฟรงก์ แซปพา

| Frank Zappa |
| --- | --- |
แซปพาในปี ค.ศ. 1977
เกิด: Frank Vincent Zappa 21 ธันวาคม ค.ศ. 1940(1940-12-21) Baltimore, Maryland, U.S.
เสียชีวิต: ธันวาคม 4, 1993(1993-12-04) (52 ปี) Los Angeles, California, U.S.
สาเหตุเสียชีวิต: Prostate cancer, renal failure
สุสาน: Westwood Village Memorial Park Cemetery
อาชีพ:  Musician  composer  filmmaker 
ปีปฏิบัติงาน: 1955–1993
คู่สมรส: Kay Sherman (สมรส 1960–1964) Adelaide Gail Sloatman (สมรส 1967–1993)
บุตร: Moon Zappa Dweezil Zappa Ahmet Zappa Diva Zappa
อาชีพทางดนตรี
ที่เกิด: Los Angeles, California, U.S.
แนวเพลง:  Rock  experimental  jazz  classical  pop  avant-garde 
เครื่องดนตรี:  Vocals  guitar  bass  keyboards  percussion 
ค่ายเพลง:  Verve  Bizarre  Straight  DiscReet  Zappa  Barking Pumpkin 
 นักดนตรี
เว็บไซต์: zappa.com
แฟรงก์ วินเซนต์ แซปพา (อังกฤษ: Frank Vincent Zappa; 21 ธันวาคม ค.ศ. 1940 – 4 ธันวาคม ค.ศ. 1993) เป็นนักดนตรี นักประพันธ์เพลง นักกิจกรรม และผู้สร้างภาพยนตร์ ชาวอเมริกัน ผลงานของเขามีเอกลักษณ์ในเรื่องความไม่เหมือนใคร การแสดงที่ไม่เตรียมมาก่อนอย่างมีอิสระ การทดลองเสียงดนตรี ความสามารถพิเศษด้านดนตรี และการเสียดสีวัฒนธรรมอเมริกัน ในอาชีพเขานานกว่า 30 ปี แซปพาประพันธ์เพลงแนวร็อก ป็อป แจ๊ซ แจ๊ซฟิวชัน ออร์เคสตรา และดนตรีรูปธรรม (musique concrète) ผลิตผลงานมากกว่า 60 อัลบั้ม โดยออกกับวง เดอะมาเทอส์ออฟอินเวนชันและผลงานเดี่ยว แซปพายังกำกับภาพยนตร์ขนาดยาวและมิวสิกวิดีโอ และออกแบบปกอัลบั้ม เขาถือเป็นหนึ่งในบุคคลในการสร้างสรรค์นวัตกรรมและเป็นนักดนตรีที่มีรูปแบบของเพลงร็อกที่หลากหลายในยุคของเขา
เขาเรียนรู้การประพันธ์และการแสดงด้วยตัวเอง การได้รับอิทธิพลดนตรีที่หลากหลาย ทำให้เขาสร้างสรรค์ดนตรีที่ในบางครั้งยากต่อการจัดหมวดหมู่ ในช่วงวัยรุ่นเขาได้รับรสนิยมจากนักประพันธ์เพลงคลาสสิกยุคศตวรรษที่ 20 อย่าง เอดการ์ วาเรส, อีกอร์ สตราวินสกี, และ แอนทัน เวเบิร์น ร่วมกับแนวเพลงริทึมแอนด์บลูส์และดูวอป ในคริสต์ทศวรรษ 1950 เขาเริ่มแต่งเพลงคลาสสิกตอนเรียนไฮสกูล ในขณะเดียวกันเขาก็ยังแล่นกลองกับวงแนวรึทึมแอนด์บลูส์ ต่อมาเปลี่ยนมาเล่นกีตาร์ไฟฟ้าแทน
เม็นสึยุ

เม็นสึยุแบบเข้มข้น 3 เท่า
เม็นสึยุแบบใส่เกลือน้อย
เม็นสึยุ (ญี่ปุ่น: めんつゆ, 麺汁; โรมาจิ: mentsuyu) เป็นเครื่องปรุงรสที่ทำจาก โชยุ ดาชิ มิริง (หรือ สาเก) และ น้ำตาล
มักใช้ในเมนูอาหารจากเส้นชนิดต่าง ๆ เช่น โซบะ อุด้ง ฮิยามุงิ และ โซเม็ง แต่นอกจากนี้ยังมีการนำมาใช้เป็นน้ำจิ้มสำหรับสตู หรือ เท็มปุระ อีกด้วย
วิธีการทำ

ทำจากคาเอชิและดาชิ โดยคาเอชิทำโดยการต้มซีอิ๊วดำ น้ำตาล และมิริน ส่วนดาชิทำจาก คมบุ ปลาโอแถบ และ ปลาซาบะ เห็ดหอม และ นิโบชิ
การจำหน่ายในท้องตลาด

ผลิตภัณฑ์ที่มีจำหน่ายในท้องตลาดมีข้อดีคือสามารถนำไปใช้ได้หลากหลาย ทำให้ได้รสชาติที่สม่ำเสมอ และยังสามารถใช้เป็นเครื่องปรุงรสสำหรับอาหารได้หลากหลายอีกด้วย และตั้งแต่ช่วงคริสต์ทศวรรษ 2000 เป็นต้นมา โชยุได้ถูกนำมาใช้เป็นเครื่องปรุงรสเพิ่มขึ้น ความนิยมและการใช้งาน
มาตรฐานการติดฉลากคุณภาพสำหรับผลิตภัณฑ์ที่มีจำหน่ายในท้องตลาดได้ระบุไว้ใน "มาตรฐานการติดฉลากคุณภาพสำหรับซุปสำหรับเส้นบะหมี่" (めん類等用つゆ品質表示基準)